סנגור במבחן (סדרת טלוויזיה)

סנגור במבחן (באנגלית: The Lincoln Lawyer) היא סדרת דרמה משפטית אמריקאית, שנוצרה והופקה על ידי דייוויד אי קלי, המבוססת על הרומן "The Brass Verdict" מאת מייקל קונלי, משנת 2008. באוגוסט 2023 הסדרה חודשה לעונה שלישית. העונה השלישית צפויה לעלות לשידור ב - 17 באוקטובר 2024 בנטפליקס.

== עלילה ==
הסדרה מתמקדת במיקי הולר, אידיאליסט, שמנהל את פרקטיקת עריכת הדין שלו מהמושב האחורי של מכוניתו, לינקולן שחורה, כשהוא לוקח על עצמו תיקים גדולים וקטנים ברחבי העיר לוס אנג'לס.

== צוות שחקנים ודמויות ==
* מנואל גרסיה-רולפו – מיקי הולר
* נב קמפבל – מגי מקפירסון
* בקי ניוטון – לורנה
* ג'אז רייקול – איזי
* אנגוס סמפסון – סיסקו
* כריסטופר גורהאם – טרבור אליוט

=== משנה ===
* נטרה גומה מבאהו מווין – הבלש ריימונד גריגס
* ליסה גיי המילטון – השופטת מרי הולדר
* ג'יימי מקשיין – הבלש לי לננקפורד
* רג'י לי – אנג'לו סוטו
* קריסטה וורנר – היילי הולר
* פיונה רנה - גלוריה דייטון

== הפקה ==
בשנת 2018, דייוויד אי קלי כתב את התסריט לסדרת טלוויזיה. בפברואר 2020 פורסם כי קיילה סאנצ'ז לוהקה לתפקיד ראשי בסדרה<ref></ref> ואילו אנגוס סמפסון וג'אז רייקול הצטרפו כמה שבועות לאחר מכן בתפקידי סיסקו ואיזי, בהתאמה.<ref></ref><ref></ref> במאי 2020, דווח שהסדרה לא תופק ב-CBS, שהתחייבה להפקתו, עקב מגפת הקורונה בארצות הברית.<ref name="CBSEnd"></ref>

בזמן ההחלטה שנשיאת "CBS Entertainment" קלי קאהל כינתה "החלטה קשה", נכתבו שני תסריטים לסדרה, כששניים נוספים בפיתוח, ולוגאן מרשל-גרין היה במשא ומתן לגלם את הדמות הראשית, מיקי האלר.<ref></ref> ב-11 בינואר 2021, נטפליקס רכשה את הסדרה עם התחייבות להפקת 10 פרקים,<ref name="CBSEnd" /> והודיעה כי מנואל גרסיה-רולפו יככב בתפקיד האלר.<ref></ref><ref></ref> בפברואר 2021, נב קמפבל ובקי ניוטון לוהקו לתפקידים ורייקול וסמפסון לוהקו שוב לאחר ביטולה הראשוני.<ref></ref><ref></ref> כריסטופר גורהאם לוהק במרץ.<ref></ref> באפריל, נטארה גומה מבהו מיווין לוהק לתפקיד שנוצר במיוחד עבורו בסדרה,<ref></ref> כאשר ליסה גיי המילטון,<ref></ref> ג'יימי מקשיין ורג'י לי לוהקו לתפקידים חוזרים.<ref></ref> קריסטה וורנר לוהקה במאי אותה שנה.<ref></ref>

=== צילומים ===
צילומי הסדרה החלו בלוס אנג'לס ב-30 במרץ 2021.<ref></ref><ref></ref> באותו יום, הסופר מייקל קונלי חשף ברשתות החברתיות כי מגפת הקורונה עיכבה בעבר את שלב הצילומים במשך כשנה.<ref></ref> ב-8 ביוני 2021, קונלי אמר בראיון ששישה מתוך עשרת הפרקים צולמו, מתוכם שלושה מהם נערכו לחלוטין, תוך אישור לכך שאחיו למחצה של האלר, הארי בוש (בגילומו של טיטוס ווליבר), לא יופיע בסדרה מכיוון ששתי הסדרות משודרות ברשתות שונות.<ref></ref> הצילומים הסתיימו ב-3 באוגוסט 2021.<ref></ref> אתרי הצילום הבולטים כללו את Admiralty Way במרינה דל ריי,<ref></ref> רחוב ספרינג מרכז העסקים הראשי של לוס אנג'לס,<ref></ref> גראנד אווניו,<ref></ref> תיאטרון ווילשייר אבל,<ref></ref> ושדרות וילשייר.<ref></ref>

=== תביעה משפטית ===
באוגוסט 2021, חברת הבת של A+E Studios, Frankl & Bob Films II, LLC, הגישה תביעה נגד ViacomCBS בגין הפסדים של "מיליוני דולרים" לאחר שזו החליטה לא להתקדם עם הסדרה בשנה הקודמת.<ref name="Lawsuit" /> תוך ציטוט של הקמת החברה ב-4 בדצמבר 2019, נכתב במסמכים כי "לאחר המיזוג, ההנהגה החדשה של ViacomCBS, בראשות [ג'ורג' צ'יקס] ביקרה את החלטתה של רשת CBS להיכנס להתחייבות לסדרה בת 13 הפרקים", וכי לאחר מכן מצאה כי ההפקה "אינה בעלת ערך עבור "ViacomCBS". מר צ'יקס וחבריו המנהלים של החברה החליטו שעדיף עבור "ViacomCBS" כולה אם רשת CBS תפר את ההתחייבות הזו."<ref name="Lawsuit" /> במסמכים שהגישו נטען כי "ViacomCBS" דחתה את הסדרה מכיוון שהפרק הראשון עדיין לא צולם.<ref name="Lawsuit"></ref>

== הפצה ==
הסדרה הוקרנה לראשונה בנטפליקס ב-13 במאי 2022.<ref></ref>

==קישורים חיצוניים==
* 

== הערות שוליים ==

קטגוריה:תוכניות טלוויזיה שמתרחשות בלוס אנג'לס
קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות